Győzelmét követően Napóleon 1806 novemberében bevonult Berlinbe és itt kontinentális zárlatot rendelt el, mellyel megtiltotta az európai országoknak a Nagy-Britanniával való kereskedelmet, így akarta térdre kényszeríteni az angolokat. A következő hónapokban a császár az előre nyomuló orosz-porosz seregek ellen vonult Lengyelország területén, majd a két sereg 1807 februárjában az eylaui csatában ütközött meg. Eylaunál mindkét fél nagy veszteségeket szenvedett és a tél fogságába estek, a csata döntetlen lett és az oroszok visszavonultak. A két fél nyugalmi időszaka és konszolidálása után a háború júniusban folytatódott, ám a heilsbergi csata szintén határozatlannak bizonyult.